Nerea Barjola

Nerea Barjola Ramos (Santurtzi, 1980) politologo feminista, ikertzailea, idazlea eta berdintasun teknikaria da.

Ibilbidea 
UPV/EHUn Politika eta Administrazio Zientziak eta Berdintasun Teknikaria izateko ikasketak UNEDen egin zituen.

1992an Alcàsserren gertaturiko kasutik abiatuta doktore-tesia idatzi zuen eta Feminismo eta Generoko doktorego-ikasketen eremuan doktorea da. Tesiaren zuzendaria Historia Garaikidearen Saileko doktorea den Miren Llona González izan zen. Tesiaren helburua Alcàsserko krimena sexu-arriskuari buruzko kontakizun politiko gisa berrinterpretatzea izan zen. 

UPV/EHUko GIU08/15 'La experiencia de la sociedad moderna en España 1870-1970' eta GIU11/12 'La experiencia de la sociedad moderna en España 1870-1990''' ikerketa-taldeetako kidea izan da.

2018an Boterearen mikrofisika sexista'' () saiakera liburua argitaratu du.   Bertan, Alcasser kasuaren 25. urteurrenean azaltzen du bai krimenak berak, bai hari emandako hedabide-estaldurak emakume-belaunaldi oso batentzako suposatu zuen talka.

Ikerketa-lerroak 
Barjolak, Judith Walkowitz-en ekarpenetatik abiatuz, Jack tripa-ateratzailearen erailketak eta Alcàsserko krimen hirukoitza lotzen ditu. Walkowitzen aburuz, Jack tripa-ateratzailea XIX. mendeko bukaerako garai viktoriarrean arrisku-sexualaren mitoa bihurtu zen eta bere krimenen kontakizunak garai hartan eremu publikoak okupatzen hasiak ziren emakumeentzako erakusgarri handiko abisua izan zen.

Barjolak, Walkowitzek proposaturiko ildoari jarraiki, Alcàsser kasuaren testuingurua aztertu du eta ondorioztatu du narrazioan Espainiako transiziotik aurrera mugimendu feministaren lorpen eta aldarrikapenekiko haustura nabaria dagoela. Jack tripa-ateratzailearen kasuan bezalaxe, familia-eredu tradizionala indartu ez ezik, gizonek emakumeekiko babesle-rola eta emakumeen gorputzaren gainean gizonen boterekeria maskulinoa ere bai.

Bere doktore-tesian eta lanean aipatzen du hedabideen erantzunkizuna etengabe "emakume publikoa" izendatzen duen idea zabaltzean. Kontzeptu hau Barjolak kategoria politiko gisa erabiltzen du, hau da, bere ikerketan emakumeak inorenak, hots, babes maskulinorik gabe agertzen direnean, denenak direla aipatzeko metafora gisa. 

Barjolak sexu-ikara edo terrorea emakumeen gorputza eta bizitza kontrolatzeko estrategia heteropatriarkal bezala definitzen du.

Lanak eta argitalpenak 
 Las representaciones del peligro sexual y su influencia en las prácticas de las mujeres a partir del crimen de Alcàsser 1992 (Tesia. 2014. Saila: Historia garaikidea) 

 Microfísica sexista del poder: el Caso Alcàsser y la construcción del terror sexual (2018)  (Virus argitaletxean deskarga librean)

Erreferentziak

Kanpo estekak 

 (Bideoa) Nerea Barjolarekin solasean. (2018, Vitoria-Gastezi Jabetze feministarako eskola)

 (Bideoa) Elkarrizketa La Voráginen (2018)
 Xarxa de Dones de Marina Altakoek egindako elkarrizketa. (Radio Mistelera)
 Nerea Barjola: Alcásser no deja de suceder y la única forma de pararlo es el feminismo. (Diario EL SALTO, 2018/04/12)
 Elkarrizketa: Alarma soziala horrela bideratzeak bortizkeria sexuala indartzen du  Berria, 2022.08.03

Santurtziarrak
Bizkaiko idazleak
Euskal Herriko politologoak
Euskal Herriko feministak
Euskal Herriko gaztelaniazko idazleak
Emakume idazleak
Euskal Herriko Unibertsitateko ikasleak
Euskal idazleak